Source: http://docplayer.fi/2455268-Hameenlinnan-liikenneverkkoselvitys.html
Timestamp: 2017-09-24 23:33:39+00:00
Document Index: 16838132

Matched Legal Cases: ['kko ', 'KKO ', 'kko ', 'kko ', 'kko ', 'kko ']

Hämeenlinnan liikenneverkkoselvitys - PDF
Hämeenlinnan liikenneverkkoselvitys
Download "Hämeenlinnan liikenneverkkoselvitys"
1 Hämeenlinnan liikenneverkkoselvitys Raportti 2013
2 Hämeenlinnan liikenneverkkoselvitys 2 (44) SISÄLTÖ 1 TYÖN LÄHTÖKOHDAT JA TAVOITTEET Lähtökohdat Tavoitteet ja työn rajaus Nykyinen liikenneverkko HÄMEENLINNAN MAANKÄYTÖN STRATEGIA Maankäytön kehittyminen Uudet asuinalueet Uudet työssäkäynti- ja yritysalueet LIIKENNEVERKKO Liikenneväylien luokittelu Uudet yhteystarpeet Pyöräilyverkon kehittäminen Ohjeelliset katujen poikkileikkaukset LIIKENNE-ENNUSTE Liikenne-ennuste (maksimiennuste) Liikenne-ennuste 2030 Maltti JATKOTOIMENPITEET LÄHTEET... 44
3 Hämeenlinnan liikenneverkkoselvitys 3 (44) 1 TYÖN LÄHTÖKOHDAT JA TAVOITTEET 1.1 Lähtökohdat Hämeenlinnan kaupunki sijaitsee valtakunnallisella ydinkasvualueella keskellä Helsinki Hämeenlinna Tampere-vyöhykettä. Hyvän saavutettavuutensa ansiosta Hämeenlinna on asukasluvun ja uusien työpaikkojen perusteella yksi nopeimmin kasvavista maakunnallisista keskuksista. Suurin osa kasvusta sijoittuu keskustaajamaan. Työssä lähtökohtana ja yhtenä ohjaustyökaluna on Hämeenlinnan maankäytön strategia, jossa on määritelty yleistason yhteiset kehittämisen suuntaviivat. Hämeenlinnan maankäytön strategian mukaan tulisi pyrkiä maankäytön hallittuun kehittämiseen, jossa huomioidaan mm. elinkeino- ja palvelurakenteen kehittymisedellytykset, joukkoliikenteen ja asumisen kokonaisvaltainen suunnittelu sekä kestävä kehitys. Keskustan rakentamisessa on pyrittävä tiivistämiseen ja täydennysrakentamisen lisäämiseen kuitenkin vanhaa rakennuskantaa kunnioittain. Etelärantaa on tarkoitus kehittää tiiviinä osana keskustaa, mutta huomioon tulee ottaa myös muut keskustan mahdolliset laajenemisalueet, kuten Varikonniemi ja Vanajanranta. Kasvuun tulee varautua erityisesti keskustan laajenemisalueina sekä kantakaupungin laidoilla lännessä ja idässä, jotka ovat taajaman laajenemisalueet. Hämeenlinnan maankäytön strategia on yleisen tason ohje kaavoituksessa. Keskustan alueelle ei ole laadittu erillistä yleiskaavaa, mutta vuonna 2008 on julkaistu yhdistelmä valmistuneista osayleiskaavoista, joista vain osa on oikeusvaikutteisia. Sittemmin on tullut ajankohtaiseksi aloittaa uuden oikeusvaikutteisen keskustan yleiskaavan laadinta, jonka taustaselvityksenä ja kaavoittajan työkaluna käsillä olevan liikenneverkkoselvityksen on tarkoitus toimia. Työn tähtäin on pitkälle tulevaisuuteen, joten mukaan tarkasteluun on otettu mukaan myös yhteystarpeita, joita ei aiemmin ole ollut esillä ja joiden toteutus ei ole lähitulevaisuudessa tai mahdollisesti lainkaan realistista. Kaavoituksen rinnalla maankäytön tulevaisuuden suuntaa on hahmoteltu alustavilla suunnitelmilla kantakaupungin läheisyyteen sijoittuvista uusista asumisen, kaupan ja työpaikkojen alueista. Maankäytön strategiassa varaudutaan 500 asukkaan kasvuun vuodessa. Näistä karkeasti puolet syntyy omakotitalojen tuotannosta ja puolet kerrostalo- ja rivitaloasuntojen tuotannosta. Osalle alueista on tehty asemakaavatasoista suunnittelua ja osa on karkea tason hahmotelmia. Kuvassa 1-1 on esitetty vuoden 2008 yleiskaavayhdistelmäkartalla maankäytön kehittämisen kannalta keskeiset uudet maankäytön alueet, joiden kehittämisedellytyksiä ja vaikutuksia erityisesti liikenteellisestä näkökulmasta selvityksessä tarkastellaan.
4 Hämeenlinnan liikenneverkkoselvitys 4 (44) Kuva 1-1. Yleiskaavayhdistelmän ote, johon on merkitty uudet maankäytön alueet. 1.2 Tavoitteet ja työn rajaus Hämeenlinnan keskustan liikenneselvityksen tavoitteena on selvittää käynnissä olevan yleiskaavatyön avuksi ja taustaksi Kanta-Hämeenlinnan alueen: Hämeenlinnan liikenteen tavoiteverkko ja ennuste vuodelle 2030 uusien merkittävien työpaikka- ja asuinalueiden liikenteelliset vaikutukset sekä niihin liittyvät uudet väylä- ja liittymätarpeet katuverkon tulevat kehitystarpeet jalankulku- ja pyörätieverkon puutteet ja hierarkia. Pääpaino on selvittää uuden maankäytön liikennetarpeet ja liikenteelliset vaikutukset. Toisaalta työn toivotaan antavan vastauksen, onko tarkasteltava uusi väylä tarpeellinen tai voidaanko tiettyä aluetta toteuttaa ilman uusia merkittäviä infrastruktuurin kehittämistoimenpiteitä. Työssä huomioidaan Hämeenlinnan seudulle tehty EKOLIITU-selvitys, jonka tavoite on edistää kestävää liikkumista. Samoin työssä tavoitteena on katsoa alueita liikennejärjestelmän näkökulmasta, jossa pyritään vähentämään liikkumistarvetta ja otetaan huomioon ihmisten liikkumistarpeet kaikilla kulkutavoilla. Uusien yhteyksien toteutettavuutta ei selvitetä eikä tarkastella niiden muita vaikutuksia, kuten ympäristöllisiä vaikutuksia. Nämä sisältyvät varsinaiseen yleiskaavatyöhön, jonka taustaksi tämä selvitys tulee. Työ keskittyy kantakaupunkiin ja etenkin sen suunniteltuun uuteen maankäyttöön. Liikenneverkon osalta tarkastelussa on tärkeimmät liikenneväylät niin tiet kuin kadutkin. Toiminnallisesti katsoen työssä tarkastellaan väylät seudullisista pääteistä kokoojakatuihin, jotka välittävät alueiden liikenteen pääväylille.
5 Hämeenlinnan liikenneverkkoselvitys 5 (44) 1.3 Nykyinen liikenneverkko Hierarkia Hämeenlinnan kaupunki sijaitsee liikenteellisesti erinomaisella paikalla, sillä valtatiet 3 ja 10 sekä päärata kulkevat kaupungin kautta. Hämeenlinnan tärkeimmät sisääntulo- ja ulosmenoväylät ovat pohjoisen suunnasta moottoritie (valtatie 3), moottoritien rinnakkaistie (maantie 130) sekä Pälkäneentie (kantatie 57). Lännestä sisääntuloteinä ovat Turuntie sekä valtatie 10 Turusta, idästä valtatie 10 Tuuloksen suunnasta sekä Viipurintie. Etelästä tärkeimpinä sisääntuloteinä ovat moottoritie, Harvialantie (maantie 290) sekä moottoritien rinnakkaistie (maantie 130). Hämeenlinnan sisäinen katuverkko nojautuu merkittävimpien pääkokoojakatujen osalta keskustan eteläreunan Paasikiventiehen, keskustan länsipuoleiseen Turuntihen, Vanajaveden itäpuoleinen pohjois-eteläsuuntaiseen Aulangontiehen, sekä Aleksis Kiven katuun sekä Parolantiehen. Myös Helsingintie (maantie 130) sekä Tampereentie (maantie 3057) toimivat pääkokoojakatuina. Lisäksi valtatie 10 sijoittuu Hämeenlinnan kaupungin laitamille ja toimii tällä osuudella kaupunkipääväylänä. Hämeenlinnan muita tärkeitä kokoojakatuja ovat Lukiokatu, Arvi Karistonkatu, Viipurintie, Papinniityntie, Poltinahontie, Orsitie ja Pikku-Parolantie. Hämeenlinnan liikenneverkon hierarkia on esitetty kuvassa 1-2. Hämeenlinnan keskustaa lännessä halkova moottoritie sekä itäpuolen päärata parantavat kaupungin saavutettavuutta kauempaa, mutta aiheuttavat samalla Hämeenlinnan kaupungin sisäiselle liikkumiselle haasteita ja estevaikutusta yhdessä Vanajaden kanssa. Tällä hetkellä rakenteilla oleva moottoritien kate -hanke parantanee keskustan houkuttelevuutta sekä helpottaa liikkumista alueella. Suurimmat liikennemäärät ovat Helsinki Tampere-moottoritiellä, mutta myös valtatie 10 sekä kantatie 57 alkavat olla Hämeenlinnan kohdalla ylikuormittuneita (kuva 1-3).
6 Hämeenlinnan liikenneverkkoselvitys 6 (44) Kuva 1-2 Alueen nykyinen pääväylien toiminnallinen hierarkialuokitus. Kuva 1-3 Hämeenlinnan liikennemäärät 2011 (ajon./vrk).
7 Hämeenlinnan liikenneverkkoselvitys 7 (44) Keskustan laitamilla kulkeva Paasikiventie eroaa maantiemäisellä luonteellaan muista keskustan kaduista. Paasikiventie muodostaa pääyhteyden Hämeenlinnan keskustan itä- ja länsipuoleisten alueiden välille. Paasikiventien kautta on myös kulkuyhteys valtatielle 10 kohti Tuulosta ja edelleen Lahtea. Paasikiventien jatkeesta radan ali aina Katisten kiertoliittymään valtatielle 10 on laadittu tiesuunnitelma vuonna 2002, mutta toteuttamisajankohdasta ei ole päätöstä. Jatkeen toteuttaminen helpottaisi Viipurintien rautatiesillan tilannetta, sillä silta on nykytilanteessa varsin ruuhkautunut ja hankala erityisesti tavaraliikenteelle. Hämeenlinnan pääkokoojakatuja ovat esimerkiksi Aulangontie sekä Paasikiventie. Katujen nopeusrajoitus on 50km/h. Kadut ovat poikkileikkaukseltaan leveämpiä kuin kokoojakadut tai tonttikadut. Lisäksi ne erottuvat selkeydellään ja pitkälinjaisuudellaan alemman luokan kaduista. Liittymävälit ovat suhteellisen pitkiä, jotta liikenne olisi mahdollisimman sujuvaa. Ajoratojen varsilla ei tulisi olla pysäköintiä. Kaduilla on viherkaistalla ajoradasta erotetut kevyen liikenteen väylät, joiden leveys ei kuitenkaan täytä täysin ohjeiden mukaista 3,5-4 metriä. Suojateillä on keskisaarekkeet. Kuvassa 1-4 on Aulangontie ja kuvassa 1-5 Paasikiventie. Kuva 1-4 Pääkokoojakatu Aulangontie Kuva 1-5 Pääkokoojakatu Paasikiventie
8 Hämeenlinnan liikenneverkkoselvitys 8 (44) Hämeenlinnassa kokoojakatuja ovat esimerkiksi Papinniityntie ja Lukiokatu keskustassa. Kokoojakadut keräävät tonttikatujen liikenteen ja välittävät sen pääkoojakaduille. Mitoiltaan nämä kadut ovat jo selvästi pääkokoojakatuja pienempiä. Papinniityntiellä on myös suoria tonttiliittymiä, vaikka niitä kokoojakaduilla pyritään pääasiassa välttämään. Papinniityntien nopeusrajoitus on 50 km/h. Lukiokadun nopeusrajoitus on alhaisempi 40 km/h keskustasijaintinsa vuoksi. Papinniityntiellä on erillinen kevyen liikenteen väylä, mutta Lukiokadulla vain jalkakäytävä ja pyöräily tapahtuu ajoradalla. Keskustan liikenneselvityksessä on Lukiokadulle esitetty jalkakäytävän muuttamista kevyen liikenteen väyläksi. Näin keskustasta poistuisi pyöräilyn osalta haitallinen yhteyspuute itä-länsisuunnassa, joka heikentää pyöräilyn houkuttelevuutta laajemminkin. Kokoojakaduilla kevyt liikenne tulisi erotella rakenteellisesti ajoradasta. Kuvissa 1-6 ja 1-7 on esimerkkinä kokoojakaduista Papinniityntie ja Lukiokatu. Kuva 1-6 Kokoojakatu Papinniityntie Kuva 1-7 Kokoojakatu Lukiokatu
9 Hämeenlinnan liikenneverkkoselvitys 9 (44) Liikkuminen Hämeenlinnassa autonomistus on selvästi yleisempää kuin koko maassa keskimäärin. Vuonna 2011 Hämeenlinnassa oli 581 henkilöautoa 1000 asukasta kohden, kun koko maan vastaava luku oli 552 ha/1000as. Tämä myös näkyy asukkaiden liikkumisessa. Henkilöliikennetutkimuksen mukaan työmatkojen yleisin kulkutapa on henkilöauto (52 % kaikista matkoista matkaluvun mukaan), joskin merkittävä osa matkoista tehdään kävellen, pyöräillen tai joukkoliikenteellä. Valtaosalla asukkaista työmatka on alle viisi kilometriä, joka olisi vielä hyvin sopiva kävellen tai pyörällä kuljettavaksi. Silti 3 5 kilometrin pituisista matkoista 40 % tehdään autolla. Lyhyet alle 1 kilometrin työmatkat tehdään edelleen pääosin kävellen tai pyöräillen. Liitteessä 1 on esitetty autonomistus eri Urban Zone - vyöhykkeillä. Pyöräilyn kulkutapaosuus kaikista matkoista on noin 6 %. Pyöräily keskittyy Hämeenlinnassa vahvasti katujen ja teiden varsilla kulkeville yhdistetyille jalankulkuja pyöräilyväylille. Vilkkaimmat pyörätiet ovat Turuntie keskustasta länteen sekä Viipurintie keskustasta itään. Tämä on luonnollista, sillä nämä väylät ovat myös keskustan tärkeimmät sisääntuloväylät Ahveniston ja Hätilän alueilta, joilla asuu suuri osa kaupungin väestöstä. Pohjois etelä-suunnassa pyöräverkon kuormitus jakaantuu tasaisemmin usealle väylälle, koska niillä suunnilla ei ole yhtä suuria ja tiheitä asuinalueita eikä yhtä selkeitä keskustaan suuntautuvia pääväyliä, joille pyöräily keskittyisi. Kuvassa 1-8 on esitetty Hämeenlinnan pyöräverkon kuormitus. Erillisiä pyöräilyn laatukäytäviä ei kaupungissa ole, ja keskustassa pyöräillään lähes kokonaan ajoradoilla. Vuonna 2012 valmistuneessa Hämeenlinnan keskustan liikenneselvityksessä on esitetty keskustan pyöräverkon parannustoimenpiteet, joten niihin ei tässä selvityksessä keskitytä. Keskustan ulkopuolisilla alueilla olisi syytä kehittää pyörätieverkoston verkkohierarkiaa enemmän siihen suuntaan, että tunnistettaisiin tärkeimmät kehitettävät pyöräilyn laatukäytävät, joihin panostettaisiin. Nämä väylät pitäisi suunnitella käyttäjiä houkutteleviksi siten, että ne olisivat linjaukseltaan moottoriliikenteen väyliä suorempia ja sujuvia, jolloin pyöräilystä tulisi aidosti kilpailukykyinen vaihtoehto moottoriliikenteelle. Mallia voidaan ottaa esimerkiksi Oulusta, Helsingistä tai useista eurooppalaisista esimerkkikaupungeista.
10 Hämeenlinnan liikenneverkkoselvitys 10 (44) Kuva 1-8 Hämeenlinnan pyöräverkon kuormitus. (Lähde: Brutus-simulointimallin laajentaminen pyöräilysovelluksiin Kanta-Hämeen alueelle) Hämeenlinnassa joukkoliikenteen kulkumuoto-osuus on 5-10 % koko maan keskiarvon ollessa 6,2 % valtakunnallisen henkilöliikennetutkimuksen mukaan. Hämeenlinnan kantakaupungissa on kuitenkin sen kokoon nähden toimiva joukkoliikenne, jonka parhaimmilla reiteillä on paljon käyttäjiä. Yksi keskeinen keino kehittää joukkoliikenteen houkuttelevuutta on ottaa joukkoliikenteen toimintaedellytykset huomioon jo maankäytön suunnittelussa ja pyrkiä sijoittamaan uudet alueet joukkoliikenteen hyvin saavutettaviksi. Asian korjaaminen myöhemmissä vaiheissa on paljon vaikeampaa eikä esimerkiksi alueen lisärakentaminen auta, koska myös rakennusten sijoittelu bussiliikennelinjaan nähden tulee huomioida. Edullisinta on tietysti rakentaa sinne, missä joukkoliikennepalvelut ovat jo olemassa. Joukkoliikenteelle edullisin on nauhamainen kaupunkirakenne, joka Hämeenlinnassa pääosin onkin (kuva 1-9). Vuonna 2011 Hämeenlinnan seudulle on valmistunut suunnitelma joukkoliikenteen palvelutasotavoitteista vuosille Suunnitelma määrittää eri asuin- ja työpaikka-alueiden palvelutason. Seudullisessa liikenteessä palvelutasoluokkia on viisi: Tavoitetaso, keskitaso, perustaso I, perustaso II ja asiointiyhteydet. Perustasoluokat eroavat toisistaan tarjonnan määrässä. Tavoitetasoista liikennettä on tiheimmin asutuilla alueilla, joka Hämeenlinnan seudulla toteutuu ainoastaan suunnitellulla laatukäytäväakselilla Turenki Harviala Hämeenlinna Katinala Parola. Lisäksi kanta-hämeenlinnan on määritetty joukkoliikenteen palvelutasoluokat, joita on kolme: tavoitetaso, keskitaso ja perustaso. Taso on määritelty pienalueittain ja suhteessa matkaan keskustaan. Tavoitetasoon kuuluvat tiheimmin asutut alueet, kuten Keskikaupunki, Myllymäki, osa Kaurialasta, osa Jukolasta ja Nummi-Voutilasta, osa Papinniitystä, Sairiosta, Idänpäästä ja osa Asemanseudusta. Tällä hetkellä tavoitetaso täyttyy keskikaupungissa, mutta muilla pienalueilla on puutteita kävelyetäisyyksissä ja liikennöintiajoissa.
11 Hämeenlinnan liikenneverkkoselvitys 11 (44) Kuva 1-9 Uuden asuinalueen sijainnin määritteleminen joukkoliikenteen houkuttelevuuden kannalta. (Alkuperäinen kuva: Ojala 2003) Liikenneturvallisuus Hämeenlinnan seudun liikenteessä kuoli vuosina keskimäärin kahdeksan ihmistä ja loukkaantui keskimäärin 137 ihmistä vuodessa, mikä on enemmän kuin koko maassa keskimäärin. Viimevuosina onnettomuudet ovat hieman vähentyneet, kuten koko maassakin. Henkilövahinko-onnettomuuksista hieman yli 50 % tapahtui maanteillä ja loppuosa katuverkolla. Hämeenlinnassa kävelijöiden ja pyöräilijöiden osuus onnettomuuksien uhreista oli lähes neljännes (24 %), mikä on selvästi korkeampi kuin koko maassa. Maanteistä seututeiden onnettomuudet ovat lisääntyneet huolestuttavasti viime vuosina. Maanteiden pahimmista onnettomuuskasaumista useat olivat valtatien 10 liittymissä kuten Katuman kiertoliittymässä, Ruununmyllyn liittymässä sekä Luolajantien (mt 2862) liittymässä. Kaupunkialueella korostuvat risteysonnettomuudet, joita voisi vähentää kehittämällä vilkkaimpia liittymiä sekä suojatieratkaisu kehittämällä. Katuverkon onnettomuuskeskittymät paikantuvat keskustan katuverkon liittymiin. Eniten onnettomuuksia on tapahtunut Kaivokadun ja Turuntien liittymässä (14 onn.), Kuralantien ja Marssitien liittymässä (11 onn.), Poltinahon kiertoliittymässä (11 onn.) sekä Aleksis Kiven kadun ja Rengontien liittymässä (10 onn.). Eniten henkilövahinkoon johtaneita onnettomuuksia on tapahtunut Kuralantien ja Marssitien liittymässä (5 heva-onn).
12 Hämeenlinnan liikenneverkkoselvitys 12 (44) Kuva 1-10 iliitu palvelusta kerätyt onnettomuuskasaumat Lähde. Hämeenlinnan kaupunki.
13 Hämeenlinnan liikenneverkkoselvitys 13 (44) 2 HÄMEENLINNAN MAANKÄYTÖN STRATEGIA 2.1 Maankäytön kehittyminen Tällä hetkellä tiheimmin ja tiiveimmin asuttua aluetta on keskusta. Vuodelle 2030 ulottuvien ennusten mukaan asukasmäärien on kuitenkin arvioitu nousevan niin keskustan laajenemisalueilla Etelärannassa ja Asemanseudulla sekä erityisesti taajaman kasvusuunnilla kuten Luolajan ja Siirin/Mäskälän pienalueilla. (kuva 2-1) Kuva 2-1. Asukasmäärät ja väestöennuste Hämeenlinnassa Liikenneyhteyksien ja -mahdollisuuksien kannalta asukkaat ovat sijoittuneet nykyisellään varsin järkevästi. Tarkasteltaessa asukkaiden jakautumista Suomen ympäristökeskuksen julkaiseman vyöhykejaottelun (Urban Zone) periaatteiden mukaisesti havaittiin, että keskustan jalankulkuvyöhykkeellä asuu suuri osa keskustaalueen asukkaista. Erityisesti yli 65-vuotiaita asuu paljon keskusta-alueella. Iäkkäille lyhyt etäisyys palveluihin on merkittävä asumispaikan valintaan vaikuttava tekijä. Kaupungin laitamilla, henkilöauto- ja joukkoliikennevyöhykkeillä, asuu selkeästi enemmän lapsiperheitä, jotka liikkuvat etenkin autolla enemmän. (kuva 2-2)
14 Hämeenlinnan liikenneverkkoselvitys 14 (44) Kuva 2-2. Hämeenlinnan liikkumisvyöhykkeet Suomen Ympäristökeskuksen Urban Zone -vyöhykejaolla. Hämeenlinnan maankäytön strategian mukaan keskusta-alueelle pyritään sijoittamaan karkealla tasolla % uusista asukkaista (Engelinranta & Asemanseutu) ja taajaman laajenemisalueille % (mm. Luolaja, Mäskälä & Äikäälä). Maankäytön laajenemisalueet on esitetty kuvassa 2.3. Uusia asumisen ja työpaikkojen alueita on suunniteltu kaavoitettavaksi niin keskustan jalankulkuvyöhykkeelle kuin autoiluvyöhykkeelle ja sen jatkeeksi. Lisäksi keskustan lähialueelle tehdyissä asuinaluesuunnitelmissa keskustan täydennysrakentaminen on suunnitelmissa keskeisenä tavoitteena, mikä vahvistaa pyöräilylle edullisen keskustan reunavyöhykkeen ja joukkoliikenteen asukaspohjaa. Hämeenlinna on vielä mittakaavaltaan suhteellisen pieni kaupunki ja sen nauhamainen rakenne on liikenteellisesti hyvä. Vesistöt aiheuttavat kuitenkin liikenteen keskittymisen tietyille väylille. Kehitettävät uudet alueet sijoittuvat pääosin 3-7 kilometrin etäisyydelle Hämeenlinnan ydinkeskustasta. Alueiden sijoittuminen nykyisen taajamarakenteen ulkopuolelle vaatii uutta infrastruktuuria. Uudet alueet tulisi sijoittaa siten, että alueet ovat joukkoliikenteen laatukäytävien varrella (mahdollista toteuttaa riittävä palvelutaso) eivät kuormita jo nykyisin kuormittuneita liikenneväyliä sijoittuvat nykyisten palveluiden lähelle tai ovat niin suuria, että niille voidaan sijoittaa lähipalveluita liikkumissuoritteen vähentämiseksi kävelyn ja pyöräilyn mahdollisuudet asuinalueilta palveluihin ja työpaikoille ovat lyhyet, viihtyisät ja turvalliset liikkuminen ilman henkilöautoa on mahdollista (kahden auton talouksien osuus säilyy vähäisenä) uusien liikenneyhteyksien toteuttaminen on vähäistä
15 Hämeenlinnan liikenneverkkoselvitys 15 (44) Lisäksi kaavojen ja liikennejärjestelmän tulee tukea valtakunnallisia alueiden käyttötavoitteita ja alueiden omia kehitysstrategioita. Kaupunkirakennetta tulisikin tiivistää tulevaisuuden uusia alueita suunnitellessa. Esimerkiksi palveluiden, kuten päiväkodin, alueellisen terveysaseman ja päivittäistavarakaupan sijoittuminen tiiviiksi kokonaisuudeksi pääväylän sivuun tarjoaa mahdollisuuden liikkua siellä pääosin jalan ja samalla liikenneturvallisuuskin paranee. Kuva 2-3. Suunnitellut uudet maankäytön alueet sijoitettuna väestötiheyskartalle. Työpaikkojen sijainnit jakautuvat Hämeenlinnassa keskustaan ja asutusta enemmän luode-kaakko -suuntaisesti, samoin kuin Helsinki-Tampere moottoritiekin kulkee. Suurimpia yritys- ja työpaikka-alueita ovat Kantolan ja Käikälän teollisuusalueet sekä kokoajan kasvava Moreenin yritysalue. Työpaikkatiheys on esitetty kuvassa 2-4.
16 Hämeenlinnan liikenneverkkoselvitys 16 (44) Kuva 2-4. Työpaikkatiheys vuonna Uudet asuinalueet Keskustan täydennysrakentaminen Eteläranta ja Varikonniemi Etelärannan (Engelinranta) kaava-alue sijaitsee nykyisessä kaupunkirakenteessa aivan Hämeenlinnan keskustan tuntumassa. Alue on nykyään virkistyskäytössä ja siellä sijaitsee mm. uimahalli, rantareitti, Hämeenkaaren urheiluhalli sekä tenniskenttiä. Tulevaisuudessa alueelle sijoittuu jopa asukasta ja 500 työpaikkaa. Alue säilyy silti jatkossakin osittain urheilu- ja virkistyskäytössä. Etelärannan suunnittelukonsepti painottaa kestävän kehityksen periaatteiden huomioon ottamista alueen suunnittelussa. Liikenteellisestä näkökulmasta keskustasijaintinsa puolesta alueen tulevilla asukkailla on kaikki mahdollisuudet kestävien liikkumistapojen käyttöön. Etelärannan alue on keskustan jalankulkuvyöhykettä, josta kaikki palvelut ovat kävely- tai pyöräilymatkan päässä ja myös joukkoliikenteen palvelutaso on houkutteleva. Alueelta on hyvät pyöräilyväylät idän, etelän ja lännen suuntiin, mutta pohjoiseen keskustan suuntaan pyörätieverkostossa on nykyään suuria puutteita. Vuonna 2012 valmistuneessa Hämeenlinnan keskustan liikennesuunnitelmassa on esitetty kiireellisenä toimenpiteenä pyörätien rakentamista Kasarmikadulle, mikä parantaisi Etelärannan pohjoisen suunnan pyörätieyhteyksiä merkittävästi. Kevyen liikenteen silta Kantolaan parantaisi keskustan saavutettavuutta kaakon suunnasta. Suora yhteys järven ylitse houkuttelisi ihmisiä saapumaan keskustaan jalan tai pyörällä moottoriliikenteen sijaan. Alueen moottoriliikenne liittyy liikenneverkkoon Paasikiventien kautta, joka toimii pääkokoojakatuna. Paasikiventie on vilkasliikenteinen ja maantiemäinen katu, joka luo estevaikutuksen keskustan ja Etelärannan alueen välille. Paasikiventien muuttaminen katumaisemmaksi olisi suositeltavaa. Liikenne suuntautuu pääosin Paasikiventien kautta Turuntielle, moottoritielle ja valtatie 10:lle kohti työpaikkaalueita. Joukkoliikenteen palvelutaso on jo nykyisellään hyvä keskustasijainnin ansiosta.
17 Hämeenlinnan liikenneverkkoselvitys 17 (44) Etelärannan lisäksi toinen täydennysrakennusalue Hämeenlinnan keskustan tuntumassa on Varikonniemi, jonne on suunniteltu sekä kaupunkiasumista että palveluita. Rautatieasema sijaitsee aivan alueen vieressä, joten kestävien liikkumismuotojen kannalta sijainti on optimaalinen, eikä alue lisää merkittävissä määrin autoliikennettä. Keskustan liikennesuunnitelmassa esitetty kevyen liikenteen silta Linnasalmen yli yhdistäisi uuden Varikonniemen alueen suoraan keskustaan. Luolaja Luolajan asuinalue sijaitsee kaupungin länsipuolella noin 4-5 kilometrin päässä keskustasta. Alueella ei ole vielä vahvistettua osayleiskaavaa tai asemakaavaa. Alue on kiinni nykyisessä kaupunkirakenteessa. Tulevaisuudessa alueelle voi sijoittua noin asukasta ja 300 työpaikkaa. Luolajan lähellä on paljon muita asuinalueita, kuten Nummi ja Jukola. Alueen läheisyydessä sijaitsee myös monia työpaikkaalueita, kuten sairaala sekä Moreenin teollisuusalue. Päivittäistavarakauppa löytyy Jukolasta noin kahden kilometrin päästä. Alue on sekä auto- että joukkoliikennevyöhykettä, mutta läheisten palveluiden ansiosta lähipalveluihin kävely ja pyöräily ovat myös houkuttelevia vaihtoehtoja. Kevyen liikenteen verkosto keskustan sekä Moreenin suuntaan on myös olemassa. Luolajan alueen moottoriliikenne liittyy liikenneverkkoon Pollentietä ja Luolajantietä pitkin. Alue vaatii uuden alueen läpi kulkevan poikittaisen kadun, joka liittyy etelässä valtatielle 10 ja pohjoisessa Hämeen Härkätielle. Lisäksi siitä on yhteys Hirsimäenkadulle sekä Loimalahdentielle. Moottoriliikenne suuntautuu pääosin kohti keskustaa ja osin valtatielle 10. Nykyään alueen reunalla kulkee monia bussilinjoja Loimalahdentietä ja Pollentietä. Etäisyys näiden linjojen varteen on pisimmillään yli kaksi kilometriä, mikä ei houkuttele joukkoliikenteen käyttöön. Asuinalueen palvelemiseksi tulisi todennäköisesti perustaa uusi linja keskustasta Luolajaan. Tämä vaatisi riittävän väestöpohjan ja uuden kääntöpaikan. Mäskälä Mäskälän kaava-alueeseen kuuluu nykyinen Siirin asuinalue ja sen laajentumisalueet. Alue sijaitsee Katumajärven itäpuolella, valtatien 10 eteläpuolella noin 5 kilometriä keskustasta itään. Alueella ei ole juuri asutusta nykyään, mutta vieressä on Siirin asuinalue sekä valtatien 10 toisella puolella koulu ja enemmän asutusta. Kokonaisuudessaan alueelle voi sijoittua yli asukasta. Alue on jonkin verran erillään Hämeenlinnan kaupunkirakenteesta. Kaava-alue on hyvin laaja ja erityisesti alueen eteläosa jää etäälle palveluista. Mäskälän ja keskustan välissä sijaitseva Katumajärvi on esteenä nopeammille liikenneyhteyksille. Nykyisin lähialueella ei ole kauppaa ja muut lähipalvelut sijaitsevat valtatien toisella puolella. Ruununmyllyyn on esitetty kaupan alueen laajennusta, joten suora yhteys niihin katuverkon kautta parantaisi alueen palveluiden saavutettavuutta. Toisaalta koko valtatien eteläpuoleinen alueen väestöpohja on niin suuri, että sinne voi sijoittaa myös lähipalveluita. Liikenteellisesti tavoitteena tulisi olla, ettei pitkämatkainen valtatien liikenne ja alueen sisäinen liikenne sekoittuisi, jonka mahdollistaisi valtatien rinnakkaiskadut sekä Kahilistoon tavoitetilanteessa esitetty eritasoliittymä. Alue sijoittuu autovyöhykkeelle, mutta sijaitsee vielä pyöräilymatkan päässä Hämeenlinnan keskustasta. Aluetta toteutettaessa kevyen liikenteen verkon tulee olla riittävän valmis, jotta kävely ja pyöräily ovat potentiaalisia vaihtoehtoja kulkutapaa valittaessa. Pyöräilyn pääväylät tulee johtaa Mäskälän ja Siirin alueilta valtatien ali nykyisen alikulkukäytävän kautta Ruununmyllyn alueelle sekä keskustan suuntaan.
18 Hämeenlinnan liikenneverkkoselvitys 18 (44) Alueen moottoriliikenne liittyy liikenneverkkoon Vanajanlinnatieltä/Siirintieltä valtatielle 10 Ruununmyllyssä. Liikenne suuntautuu pääosin valtatien 10 kautta keskustaan ja työpaikka-alueille sekä moottoritielle. Alue vaatii laajuutensa johdosta paljon uutta infrastruktuuria ja toisen liittymän valtatielle 10. Yleiskaavassa tähän on osoitettu pääkokoojakatutasoinen yhteys Harvialantieltä (mt 290) valtatielle 10 asti. Tämän työn kanssa samanaikaisesti on laadittu valtatien 10 aluevaraussuunnitelma Hämeenlinnan kohdalla. Työssä on tutkittu tarkemmin valtatien 10 nykyisten liittymien parantamista, kevyen liikenteen järjestelyjä sekä meluntorjuntaa. Alueen laidalla Harvoilanmäen puolella valtatietä 10 kulkee nykyisellään bussilinja 9 ja 20. Linjan 8 ja 9 jatkamista Siirinkadulle on suunniteltu. Mäskälän alueelle voi olla haastavaa järjestää joukkoliikenteen houkutteleva palvelutaso, sillä alueen muodon vuoksi kävelyetäisyydet pysäkeille muodostuvat helposti pitkiksi. Miemala Miemalan kaava-alue sijaitsee 4-5 kilometrin päässä keskustasta. Aluetta ei ole vielä tarkemmin suunniteltu. Alueelle ei ole aikaisemmin osoitettu asumista, mutta maankäytön strategiatyössä alue otettiin esiin mahdollisena uutena kaupunkirakenteen laajenemissuuntana. Alueelle on kaavailtu sijoittuvan enimmillään noin asukasta. Miemalan koulu sijaitsee aivan asuinalueen vieressä. Alue sijaitsee autovyöhykkeellä, mutta myös pyöräily-yhteydet keskustaan ovat hyvät. Miemalantien ja maantien 130 varressa sekä myöhemmin valtatien 3 vierellä järven rannassa kulkee nopea pyörätie suoraan keskustaan saakka. Alueen jatkosuunnittelussa tulee varmistaa toimivat pyöräilyliitynnät tälle pyöräilyn runkoväylälle. Alueen moottoriliikenne ohjautuu Miemalantietä pitkin maantielle 130 ja sieltä kohti keskustaa ja valtatielle 10. Miemalan joukkoliikenne on tällä hetkellä seutuliikenteen bussilinjojen varassa, sillä paikallisliikenteen bussit eivät alueelle kulje. Seutuliikenteen reitti kulkee Miemalantietä pitkin. Matkaa alueelta reitin varteen voi pisimmällään tulla 1,7 kilometriä, joka on liikaa houkutellakseen matkustajia. Tertti Tertin asuinalue sijaitsee noin viiden kilometrin päässä keskustasta. Alue liittyy nykyiseen kaupunkirakenteeseen. Hirsimäen asuinalue on aivan vieressä. Alueelle sijoittuu tulevaisuudessa noin asukasta. Alueesta ei ole vielä yleiskaavaa tai muuta tarkempaa suunnitelmaa, mutta maakuntakaavassa alue on osoitettu asumiseen. Tertin alue on autovyöhykettä ja autoistumisaste alueen lähellä on suurta. Alue liittyy kokonaan uuteen katuun, joka kulkee valtatieltä 10 Kirstulan eritasoliittymään. Moottoriliikennettä ohjautuu myös Vanhalle Härkätielle, jota tulisi parantaa kasvavien liikennemäärien vuoksi. Tertin alue on vaikeasti liitettävissä bussilinjastoon, sillä alue sijaitsee sivussa päävälistä. Uusi Tertin, Hirsimäen, Loimalahden ja Luolajan yhdistävä kokoojakatu voisi tuoda jonkun ratkaisun ongelmaan. Keskustaan pääsee alueelta koko matkan pyöräteitä pitkin, mutta reitille muodostuu hieman kiertoa Ahveniston kohdalla. Äikäälä ja Harviala Äikäälään ja Harvialaan on suunnitteilla pientalovaltaiset asuinalueet. Alueet sijaitsevat lähellä Janakkalan rajaa ja matkaa Hämeenlinnan keskustaan on noin kahdeksan kilometriä. Harvialasta löytyy päivittäistavarakauppa ja muutoin lähimmät palvelut löytyvät Janakkalan puolelta Turengista noin seitsemän kilometrin päästä. Äikäälän asemakaavoitustyö on käynnissä, mutta Harvialan suunnittelua ei ole
19 Hämeenlinnan liikenneverkkoselvitys 19 (44) käynnistetty ja alue on tulevaisuuden reservialueita. Äikäälään sijoittuisi noin asukasta ja Harvialaan 500 uutta asukasta sekä 200 työpaikkaa. Alueet kasvattavat myös Harvialantien liikennettä Janakkalan suunnasta. Yleiskaavassa on esitetty uutta rinnakkaista yhteyttä Harvialantielle (mt 290), jotta Äikäälän ja Harvialan liikenne ohjautuisi ruuhkaisen seututien sijaan rinnakkaistietä pitkin kohti Hämeenlinnan keskustaa. Alueilta on turvalliset ja sujuvat yhteydet tärkeimpiin kävelyn ja pyöräilyn kohteisiin. Hämeenlinnan keskustaan on melko pitkä pyöräilymatka, ja reitti Harvialantien vartta pitkin on melko suora, mutta maantieympäristöineen ei kovin houkutteleva. Harviala keskusta-välille olisi mahdollista johtaa uusi pyöräilyn laatukäytävä siten, että reitti kulkisi Käikälän alueen läpi radan ali järvenrantaan, josta se johdettaisiin Vanajan alueen läpi Kantolaan ja siitä keskustaan. Reitti olisi mahdollista toteuttaa ilman uusia alikulkuja, ja mahdollinen kevyen liikenteen silta Kantolasta Etelärantaan suoristaisi reittiä entisestään. Äikäälä sijaitsee autovyöhykkeellä ja Harviala sekä auto- että joukkoliikennevyöhykkeellä. Nykyisin aluetta palvelee linja 15 ja sen jatkamista Äikäälän alueen laidalle on esitetty. Kävelymatka pysäkille muodostuisi alueen laidalta pitkäksi. Harvialassa joukkoliikenteen palvelutaso on jo tällä hetkellä hyvä sekä Hämeenlinnan että Turengin suuntaan, sillä Harvialantien kautta kulkee joukkoliikenteen seudullinen laatukäytävä. Sekä Harvialassa että Äikäälässä varteenotettava vaihtoehto bussiliikenteelle on junaliikenne käytöstä poistetulta Harvialan seisakkeelta. Uutta junaseisaketta lähijunaliikenteelle on esitetty Hämeenlinna-Janakkala raja-alueen liikenneselvityksessä, jolloin asema palvelisi molempien kuntien raja-alueen maankäyttöä. Junalla matka Hämeenlinnan keskustaan lyhenisi bussiliikenteen 12 minuutin matka-ajasta noin 6 minuuttiin, mikä lisäisi joukkoliikenteen houkuttelevuutta. Junaliikenne edistäisi alueiden suotuisaa kehitystä. Äikäälästä seisakkeelle on 2 3 kilometrin matka, jolloin seisake olisi saavutettavissa pyörällä tai henkilöautolla. Tällöin tulee kiinnittää huomiota kunnolliseen liityntäpysäköintiin rautatieseisakkeen yhteydessä. Harvialan seisake on mukana 1. vaiheen maakuntakaavaehdotuksessa. Tällä hetkellä taajamajuna liikennöi Hämeenlinnan ja Helsingin välillä noin kolmen tunnin välein ja ruuhka-aikana tunnin välein. Seisakkeen täysipainoinen hyödyntäminen vaatisi tiheämmän taajamajunaliikenteen. Pääradan kapasiteetti on jo täysin käytössä, joten taajamajunaliikenne vaatii toteutuakseen pääradan kapasiteetin parantamisen Riihimäeltä pohjoiseen. Parantaminen ei ole liikennepoliittisessa selonteossa vuosille priorisoitu hanke. Joukkoliikenteen houkutteleva palvelutaso on tavoitettavissa myös ilman junaliikennettä. Tosin ongelmana on alueiden sijainti pääväylän (Harvialantien) eri puolilla.
20 Hämeenlinnan liikenneverkkoselvitys 20 (44) Kantola Vanhalle Kantolan teollisuusalueelle on suunnitteilla jossakin vaiheessa asuin- ja työpaikka-alue. Alueen asemakaavan muutos on järkevää yhdyskuntarakenteen tiivistämistä, koska Kantola sijaitsee keskustan laitamilla noin 2 kilometrin päässä ydinkeskustasta, osin keskustan reunavyöhykkeellä ja osin autovyöhykkeellä. Alueen muutos näyttää menevän pitkälle tulevaisuuteen vuoden 2030 jälkeiseen aikaan. Alueen muutosta ei ole mukana v liikenne-ennusteessa, koska sen toteuttaminen näyttää olevan hyvin kaukana eikä sen maankäytöstä ole vielä riittäviä tietoja. Kävelyn ja pyöräilyn yhteydet joka suuntaan ovat kohtalaisen hyvät, mutta etenkin alueen pohjoisosan ranta-alueilta keskustan suuntaan tulee kiertoa, koska Vanajavesi joudutaan kiertämään idän puolelta. Etelärannan alueen kehittämisen yhteydessä toteutettavaksi kaavailtu kevyen liikenteen silta yhdistäisi Kantolan alueen käytännössä osaksi keskustaa. Huomattavasti moottoriliikenteen reittejä suorempi ja nopeampi yhteys houkuttelisi ihmisiä kulkemaan jalan ja polkupyörällä. Kantolan alueen läpi olisi lisäksi mahdollista johtaa uusi pyöräilyn laatukäytävä etelään Vanajan ja Käikälän alueiden suuntaan. Bussilinjan 15 yksi aamuvuoro kulkee alueen laidalta. Alueen rakentuessa joukkoliikenteen palvelutasoa tulee parantaa. Tiirinkoski Tertin alueen viereen on suunnitelmissa esitetty myös toinen asuinalue Tiirinkoski. Tiirinkoskelta keskustaan on noin kuusi kilometriä ja alue sijoittuu hajaasutusalueelle. Tulevaisuudessa kaupungin laajetessa ja Tertin rakentuessa Tiirinkoski voidaan katsoa liittyvän olemassa olevaan kaupunkirakenteeseen. Alueelle ei ole tehty suunnitelmia ja karkean arvion mukaan Tiirinkoskelle sijoittuu enintään asukasta. Tiirinkoksen alue on Tertin tapaan autovyöhykkeellä. Moottoriliikenne ohjautuu Vanhalle Härkätielle, mikä osaltaan voi olla esteenä alueen merkittävälle kasvulle. Kävelyn ja pyöräilyn näkökulmasta matka keskustaan on pitkä. Suorin reitti tulisi kulkemaan Tertin ja Hirsimäen alueiden läpi Ahvenistolle ja siitä keskustaan. Lisäksi Vanhalle Härkätielle olisi syytä rakentaa pyörätie ainakin uudelle kokoojaväylälle asti, jotta Tiiriön alueen palvelut olisivat saavutettavissa moottoriliikenteen lisäksi myös pyörällä. Liikennejärjestelmän kannalta katsottuna alue soveltuu lähinnä reservialueeksi. 2.3 Uudet työssäkäynti- ja yritysalueet Moreeni ja Hattelmala Moreeni on Kanta-Hämeen suurin yritysalue toteutuessaan kehittämissuunnitelman mukaan. Moreeni sijaitsee noin viiden kilometrin päässä Hämeenlinnan keskustasta hyvien kulkuyhteyksien päässä moottoritien varressa. Alueelle on tulossa noin työpaikkaa lisää, jotka painottuvat mm. logistiikkaan ja tuotantoteollisuuteen. Moreenin alueesta on valmistunut kehittämissuunnitelma 2012, jossa on esitetty tarkemmat tiedot alueen toteutuksesta, tavoitteista ja sen liikenteellisistä vaikutuksista. Moreenin alue sijaitsee periaatteessa autovyöhykkeellä, josta pääsee sujuvasti valtatielle 10 ja moottoritielle, joten alue sopii hyvin paljon liikennettä tuottavalle yritys- ja työpaikka-alueelle. Alue on myös merkittävä työssäkäyntikohde, joten alueen saavutettavuus tulee olla hyvä myös pyörällä ja bussilla, jolloin alueen liikenteellisiä vaikutuksia voidaan vähentää. Alueelle johtaa nykyisellään valtatien 10
Hämeenlinnan liikenneverkkoselvitys Raportti 2013 Hämeenlinnan liikenneverkkoselvitys 2 (43) SISÄLTÖ 1 TYÖN LÄHTÖKOHDAT JA TAVOITTEET... 3 1.1 Lähtökohdat... 3 1.2 Tavoitteet ja työn rajaus... 4 1.3 Nykyinen